**Zápisnica z riadneho OZ konaného dňa 08.06.2018 o 17,30 hodine v Kultúrnom dome v Kotmanovej**

**Prítomní poslanci:**

Peter Tušim

Jozef Buček

Pavol Oravec

Alena Chlebničanová

Ing. Edita Pekárová

Kontrolórka obce – Ing. Gabriela Fabiánová - neprítomná

**Program obecného zastupiteľstva:**

1. Otvorenie zasadnutia
2. Určenie zapisovateľa a overovateľov zápisnice
3. Rozpočtové opatrenie č. 2/2018
4. Rôzne
5. Uznesenie
6. Záver

**1/ bod: Otvorenie zasadnutia**

Zasadnutie OZ viedla starostka obce, ktorá o 17,30 hod. privítala prítomných poslancov OZ a skonštatovala, že sú prítomní všetci piati poslanci a zasadnutie je uznášania schopné. Otvorila riadne zasadnutie obecného zastupiteľstva v Kotmanovej , ktoré sa konalo v súlade s ustanovením § 13 ods. 4 písmeno. a/ zákona NRSR č. 369/1990 Zb. o obecnom zriadení v znení neskorších predpisov a noviel, ktoré bolo zvolané písomnou pozvánkou aj s programom zasadnutia. Pozvánka na OZ bola zverejnená na obecnej tabuli a webovej stránke obce. Prítomných poslancov sa starostka opýtala či má niekto niečo na doplnenie programu. Poslanci nepredložili body na doplnenie programu a tak sa hlasovalo o navrhnutom horeuvedenom programe.

**Uznesenie č. 13/2018 z 08.06.2018**

Obecné zastupiteľstvo v Kotmanovej

a/ ***schvaľuje***: Program rokovania bez zmien podľa priloženej pozvánky.

HLASOVANIE:

Za : 5 (Jozef Buček, Alena Chlebničanová, Ing. Edita Pekárová, Peter Tušim, Pavol Oravec)

Proti: 0 Zdržal sa: 0

Uznesenie bolo schválené.

**2/ bod: Určenie zapisovateľa a overovateľov zápisnice**

Za zapisovateľa zápisnice určila starostka pracovníčku obce Ivetu Belicovú a za overovateľov zápisnice poslancov Petra Tušima a Pavla Oravca.

Voľba návrhovej komisie – všetci prítomní poslanci.

**Uznesenie č. 14/2018 z 08.06.2018**

Obecné zastupiteľstvo v Kotmanovej

a/ ***berie na vedomie***, že starostka určila za zapisovateľa Ivetu Belicovú

b/ ***schvaľuje*** návrhovú komisiu v zložení – všetci prítomní poslanci

HLASOVANIE:

Za : 5 (Jozef Buček, Alena Chlebničanová, , Ing. Edita Pekárová, Peter Tušim, Pavol Oravec)

Proti: 0 Zdržal sa: 0

Uznesenie bolo schválené.

**3/ bod: Rozpočtové opatrenie č. 2/2018**

Obec Kotmanová pristúpila k úprave rozpočtu podľa § 14 zákona č. 583/2004 Z. z. o rozpočtových pravidlách územnej samosprávy ako Rozpočtové opatrenie č. 2/20018 .

Jedná sa len o presun prostriedkov vo výdavkovej časti/ sumu 500,-- sme presunuli len v rámci rozpočtovej položky /v oblasti kultúrnych podujatí/ a v druhom rade o príjem štátnych prostriedkov na dávku v hmotnej núdzi a sponzorského príspevku do rozpočtu na strane príjmov aj výdavkov v sume 424,-- €.Rozpočet po zmenách zostáva vyrovnaný.

Tabuľková časť rozpočtového opatrenia tvorí prílohu tejto zápisnice.

Starostka dala hlasovať za návrh uznesenia.

**Uznesenie č. 15/2018 z 08.06.2018**

Obecné zastupiteľstvo v Kotmanovej

a/ ***schvaľuje*** Rozpočtové opatrenie č. 2/2018 podľa § 14 zákona č. 583/2004 Z.z. o rozpočtových pravidlách územnej samosprávy

- písm. a/ presun rozpočtovaných prostriedkov v rámci schváleného rozpočtu

b/ ***berie na vedomie*** informáciu starostky o prijatí štátnych prostriedkov a sponzorského príspevku do rozpočtu obce

- písm. a/ navýšenie rozpočtu na strane príjmov o 424,-- €

- písm .b/ navýšenie rozpočtu na strane výdavkov o 424,-- €

HLASOVANIE :

Za : 5 (Jozef Buček, Alena Chlebničanová, Ing. Edita Pekárová, Peter Tušim, Pavol Oravec)

Proti: 0 Zdržal sa: 0

Uznesenie bolo schválené.

**4/bod: Rôzne**

\* starostka obce predložila **Žiadosť DHZ Mýtna** na odpredaj motorovej hasičskej striekačky PS12.Uvedená striekačka je nefunkčná, odpísaná a vyradená už z majetku obce. Poslanci s predajom súhlasili a dávali návrhy predajnú cenu .Väčšina poslancov sa zhodla na odpredaji za 300,-- €. Starostka dala hlasovať za odpredaj za 300,-- €

HLASOVANIE :

Za : 5 ((Jozef Buček, Alena Chlebničanová, Ing. Edita Pekárová, Peter Tušim, Pavol Oravec)

Proti : 0 Zdržal sa : 0

\* starostka ďalej predložila na diskusiu návrh, aby sme ako obec zamestnali cez projekt Úradu práce štyroch ľudí z radov nezamestnaných , ktorí momentálne odrábajú MOS. Momentálne sú v ponuke projekty so spoluúčasťou obce 20 %. Pre nás by to znamenalo pri zamestnaní štyroch ľudí na 6 mesiacov náklady cca 3 300,-- €.

Diskusia k danej téme bola dosť búrlivá, nakoľko bola zo strany poslancov vznesená kritika na prácu, resp. pracovnú disciplínu verejnoprospešných pracovníkov a isté obavy, že keď budú zamestnaní na zmluvu, či pracovná morálka týchto pracovníkov sa zvýši.

Po diskusii na danú tému dala starostka hlasovať za prijatie / neprijatie štyroch ľudí cez projekt ÚPSVaR.

HLASOVANIE :

Prítomní : 5

Za : 3 ( Alena Chlebničanová, Ing. Edita Pekárová, Peter Tušim )

Proti : 0

Zdržal sa : 2 ( Jozef Buček, Pavol Oravec)

\* starostka vyzvala poslancov OZ, aby sa vyjadrili k navrhovanému VZN o čistote obce,

kde by sa malo riešiť okrem iného aj kosenie pred domami , jarky pred domami občanov obce.

V spomínanom VZN pôjde o to či toto kosenie bude zabezpečovať obec so svojho rozpočtu, alebo sa zodpovednosť za čistotu pred svojimi domami prenesie na občanov. Po dlhšej diskusii na túto tému štyria poslanci / Buček, Tušim, Oravec, Ing. Pekárová / zastávajú názor, že pred domom si majú občania kosiť sami a jedna poslankyňa / Chlebničanová /sa priklonila k návrhu,

aby kosenie zabezpečovala obec na vlastné náklady. O tomto bode sa nehlasovalo , starostka obce len potrebovala zistiť názory poslancov, aby mohla na základe ich návrhov vypracovať návrh VZN o čistote obce.

\* starostka obce informovala o zámere robiť v spolupráci s Lesmi SR / Divín / opatrenie na jarku pri dome pána Bobáľa / súp. čísla 65-68/.Navrhla viacej riešení. Dosť náročná finančná investícia by bola keby sa tam zakúpili drátkobetónové rúry / 2 300 € - 2 700 € / . S týmto návrhom poslanci nesúhlasili. Druhá možnosť by bola tam osadiť panely, ktoré máme v Lúkach za kravínmi. Poslanci sa priklonili viac k tejto možnosti riešenia.

\* starostka informovala o plánovanej investícii – rekonštrukcia obecného chodníka .Na tento projektový zámer bola naša obec podporená aj s prostriedkov z výjazdového rokovania vlády

sumou 10 000,-- €. Zvyšok by sa malo dofinancovať z vlastných zdrojov / z rezervného fondu/.

Vyzvala poslancov, aby sa vyjadrili, či spracovať projektovú dokumentáciu aj s mostíkmi do jednotlivých domov / súp. čísla 27- 32 /, alebo len chodník .

Starostka dala na základe názorov poslancov hlasovať o spracovaní projektovej dokumentácie

na rekonštrukciu obecného chodníka- budovanie chodníka bez mostíkov/ len chodník/.

HLASOVANIE :

Za : 5 ((Jozef Buček, Alena Chlebničanová, Ing. Edita Pekárová, Peter Tušim, Pavol Oravec)

Proti : 0 Zdržal sa : 0

\* starostka obce navrhla zakúpiť KUKA nádoby aj pre obyvateľov obce, ktorí nie sú prihlásení na trvalý pobyt v obci, ale v obci **platia** poplatok za TKO. Jedná sa o 16 ks KUKA nádob.

O návrhu – zakúpiť 16 ks KUKA nádob – dala starostka hlasovať.

HLASOVANIE :

Za : 5 ((Jozef Buček, Alena Chlebničanová, Ing. Edita Pekárová, Peter Tušim, Pavol Oravec)

Proti : 0 Zdržal sa : 0

\* starostka obce informovala o  mimoriadnych príjmoch do rozpočtu obce

10 000,-- € - dotácia z výjazdového rokovania vlády

400,-- € - z Povodia horného Ipľa – za čistenie Vrbinského potoka

300,-- € - zo Stredoslovenskej vodárenskej spoločnosti- za vypracovanie dotazníka

\* starostka avizovala zasadnutie OZ mimo vypracovaného plánu, nakoľko máme spracovaný „Komunitný plán sociálnych služieb“ a po uplynutí zákonných lehôt zverejnenia sa bude schvaľovať.

\* poslanec Oravec navrhol dokončiť oplotenie cintorína

K bodu č. 4 bolo prijaté uznesenie č. 16/2018 a č. 17/2018

**Uznesenie č. 16/2018 z 08.06.2018**

Obecné zastupiteľstvo v Kotmanovej

a/ ***schvaľuje***

písm a/ odpredaj motorovej hasičskej striekačky pre DHZ Mýtna v cene 300,--€

písm b/ spracovať projektovú dokumentáciu „ Rekonštrukcia obecného chodníka“ bez mostíkov k domom

písm c/ kúpu 16 ks KUKA nádob pre „ chatárov“, ktorí platia obci poplatok za TKO

b/ ***berie na vedomie*** spolufinancovanie projektu „Rekonštrukcia miestneho chodníka“ z vlastných

zdrojov z rezervného fondu

c/ ***odporúča***

písm a/ dokončiť oplotenie cintorína

písm b/ jarok pri dome p. Bobáľa opraviť v nižšej investícii- pokládka panelov / nie rúry /

písm c/ pripraviť VZN o čistote obce v zmysle- preniesť zodpovednosť za čistotu pred svojim domom

na občana

HLASOVANIE :

Za : 5 (Jozef Buček, Alena Chlebničanová, Ing. Edita Pekárová, Peter Tušim, Pavol Oravec)

Proti: 0 Zdržal sa: 0

Uznesenie bolo schválené.

**Uznesenie č. 17/2018 z 08.06.2018**

Obecné zastupiteľstvo v Kotmanovej

a/ ***schvaľuje*** zamestnať štyroch ľudí cez projekt ÚPSVaR / 20 %-ná spoluúčasť obce / na 6 mesiacov

HLASOVANIE :

Prítomní : 5

Za : 3 ( Alena Chlebničanová, Ing. Edita Pekárová, Peter Tušim )

Proti : 0

Zdržal sa : 2 ( Jozef Buček, Pavol Oravec)

Uznesenie bolo schválené

**5/ bod: Uznesenie**

Jednotlivé uznesenia prečítala zapisovateľka zápisnice Iveta Belicová .

**6/ bod: Záver**

Na záver starostka prítomným poslancom poďakovala za účasť a rokovanie OZ ukončila.

Zapisovateľka zápisnice : Iveta Belicová ................................................

Overovatelia zápisnice: Peter Tušim ................................................

Pavol Oravec ................................................

Bc. Mária Oravcová

starostka obce